פרת' ויילדקטס

פרת' ויילדקטס (באנגלית: Perth Wildcats) היא קבוצת כדורסל אוסטרלית מה-NBL. היא הקבוצה היחידה בליגה המייצגת מדינת אוסטרליה המערבית וממוקמת בבירת המדינה פרת'. המועדון נקרא במקור "ווסטייט ויילדקטס" כשהצטרף ל-NBL בשנת 1982, אך שינה את שמו לפרת' ויילדקטס בשנה שלאחר מכן. משחקי הבית של הויילדקטס נערכים ב-RAC ארנה בפרת', המכונה על ידי האוהדים "הג'ונגל". צבעי הקבוצה הם שחור ואדום. לוויילדקטס 10 אליפויות NBL, והם הקבוצה המעוטרת בליגה.

היסטוריה 
הקבוצה הוקמה בשנת 1982, 3 שנים לאחר הקמת ה-NBL, כווסטייט ויילדקטס (Westate Wildcats, חתולי הבר של המדינה המערבית) אחרי זמן רב של לחץ מקהילת הכדורסל של פרת'. כעבור שנתיים שונה שמה לפרת' ויילדקטס. עד 1987 הקבוצה אפילו לא העפילה לפלייאוף, אך בעונתה הראשונה בו הגיעה לגמר והפסידה לבריזביין בולטס 2-0 בסדרה. בכל 33 העונות הבאות העפילה הקבוצה לפלייאוף (כלומר העפילה ל-34 הופעות רצופות בפלייאוף, הישג שלא עשתה אף קבוצת ספורט באף ענף באוסטרליה), העפילה לגמר 14 פעמים, מתוכן ניצחה 10 פעמים (1990, 1991, 1995, 1999-2000, 2009-10, 2013-14, 2015-16, 2016-17, 2018-19, 2019-20) והפסידה 4 (1993, 2002-03, 2011-12, 2012-13).

קישורים חיצוניים
 

אוסטרליה: כדורסל
פרת'